CELEX: 62022TN0074
Language: et
Date: 2022-02-08 00:00:00
Title: Kohtuasi T-74/22: 8. veebruaril 2022 esitatud hagi – Siemens versus parlament

28.3.2022   
            
            
               ET
            
            
               Euroopa Liidu Teataja
            
            
               C 138/30
            
         
      8. veebruaril 2022 esitatud hagi – Siemens versus parlament
      (Kohtuasi T-74/22)
      (2022/C 138/35)
      Kohtumenetluse keel: prantsuse
      
         Pooled
      
      
         Hageja: Siemens SAS (Saint-Denis, Prantsusmaa) (esindaja: advokaat E. Berkani)
      
         Kostja: Euroopa Parlament
      
         Nõuded
      
      Hageja palub Üldkohtul:
      esimese võimalusena
      
                  —
               
               
                  tühistada kaks 8. detsembri 2021. aasta otsust, millega lükati sellise ettevõtjate ajutise ühenduse pakkumused hankeosadele 1 ja 2 tagasi, millesse äriühing Siemens SAS kuulus;
               
            
                  —
               
               
                  tühistada kaks otsust, millega äriühinguga Santerne Alsace sõlmiti leping 1 hankeosale 1 ja äriühinguga Detection Electronique Française sõlmiti leping hankeosale 2;
                  teise võimalusena
               
            
                  —
               
               
                  mõista Euroopa Parlamendilt äriühing Siemens SAS kasuks välja 1 967 994 euro suurune hüvitis kahju eest, mis tuleneb kaotatud võimalusest sõlmida leping vaidlusaluse hanke osadele 1 ja 2;
                  igal juhul
               
            
                  —
               
               
                  mõista kohtumenetluse kulud välja Euroopa Parlamendilt.
               
            
         Väited ja peamised argumendid
      
      Oma hagi toetuseks kahe Euroopa Parlamendi 8. detsembri 2021. aasta otsuse vastu, millega lükati tagasi pakkumused, mille ta esitas hankemenetluses nr 06A70/2021/M004, mis puudutas Euroopa Parlamendi Strasbourgis asuvate hoonete tuleohutussüsteemi uuendamist, esitab hageja kaks väidet.
      
                  —
               
               
                  Esimene väide, et äriühingu Siemens SAS pakkumuse tagasilükkamine hankeosade 1 ja 2 puhul oli õigusvastane. Hageja väidab sellega seoses esiteks, et Euroopa Parlament tegi pakkumuste hindamisel ilmse hindamisvea, ja teiseks, et läbipaistvuse põhimõtet on rikutud, kuna parlament edastas Siemens SASile vigase simulatsioonivahendi, mis mängis pakkumuste ettevalmistamisel otsustavat rolli.
               
            
                  —
               
               
                  Teine väide, et parlamendil on lepinguväline vastutus. Hageja nõuab selle kahju hüvitamist, mis väidetavalt tuleneb kaotatud võimalusest sõlmida leping hankeosadele 1 ja 2.